**חוברת הסבר על כיסופים**

**דברי פתיחה**

ברוכים הבאים לכיסופים!

משנת 2011 נקלטו בכיסופים 28 חברים בעצמאות כלכלית המהווים כ-30% מהחברים.

אנחנו רואים בפרויקט הקליטה בכיסופים הצלחה וגאווה, ושמחים להציע לכם להצטרף אלינו!

קהילת קיבוץ כיסופים פתוחה לקבל אנשים צעירים שרואים בבנייה של בית וקהילה אתגר ומימוש עצמי.

באפשרותנו לתת השרות והכלים הנכונים שיאפשר לכם להחליט לבצע את הצעד המשמעותי והנכון שישנה את חייכם לטובת מימוש החלום.

אנו מזמינים אתכם לבוא להיות חברים חדשים בכיסופים:

* לבנות את בית חלומותיכם
* לקחת חלק בהתנהלות הקיבוץ, להשפיע על החלטות עיסקיות וחברתיות
* לשמור על עצמאות כלכלית
* לעצב את מקום מגוריכם וקהילתכם

מזמינים אתכם לבנות איתנו עתיד.

בחוברת זו ניסינו לרכז את המידע הרלוונטי עבורכם. בכל שאלה אנא פנו אלינו

בברכה, נורית בורד- רכזת צמיחה דמוגרפית.

**כמה מילים על הקיבוץ**

קיבוץ כיסופים עלה לקרקע בשנת 1951 על ידי גרעיני חלוצים מדרום וצפון אמריקה. הקיבוץ ממוקם במועצה אזורית אשכול, באזור הנגב המערבי, כ-40 דקות נסיעה מבאר שבע או אשקלון, בחלקת טבע יפיפיה סמוך לנחל הבשור. הקיבוץ נמצא בין שדות מוריקים, חורשות ומטעים ובחורף מרבדי כלניות מכל צדדיו.

ב 2005 הפכנו ל"קיבוץ מתחדש" ובמסגרת כך פתחנו שערינו לקליטת משפחות חדשות בעצמאות כלכלית. עם רוח ההתחדשות אנו מקפידים לשמר את הקסם והערכים הקיבוציים, כמו לפני 60 שנה.

אנו ממשיכים ליצור יחד, לחגוג את חגי ישראל, לדאוג האחד לשכנו, לטפח את המשק ואת דור ההמשך. נכון ל 2015, מתוך 100 החברים, כ- 30% הם חברים חדשים בעצמאות כלכלית.

כיום בכיסופים מתגוררים כ-250 אנשים/ 68 משפחות. אנו קיבוץ רב דורי, מגוון, הנמצא בתנופת פיתוח וצמיחה דמוגרפית, כאשר אוכלוסייתנו גדלה בשנתיים האחרונות ב 25%. במהלך העשור האחרון התאמנו את אורח החיים השיתופי למציאות כלכלית חברתית ודמוגרפית משתנה. הקיבוץ המתחדש מקיים מחדש גיסא מנגנונים של ערבות הדדית, חינוך ושירותים משותפים ומאידך מבצע תהליכי התייעלות, הפרטה ושיוך דירות.

**חבר חדש**

מצאנו את הנוסחא האידיאלית לחיי קיבוץ מודרניים. "חבר חדש" בקיבוץ הוא שותף מלא לפן העסקי חברתי של הקיבוץ וזכאי להשפיע על החלטות באופן דמוקרטי וכן למלא תפקידים שונים בקיבוץ. חבר חדש אחראי לביתו מבחינה כלכלית ומשלם מיסים חודשיים לקיבוץ. הבית רשום על שמו של החבר (ולא על שם הקיבוץ).הביטחון הכלכלי המשפחתי בשילוב עם החינוך וחיי החברה מאפשרים לכל אחד למצוא את מקומו בקיבוץ.

**תהליך הקליטה**: לאחר שלב הכרות, על החברים החדשים לעבור את המיונים הבאים:

1. מכון אבחון התאמה חברתית (מכון קינן שפי)
2. ועדת קבלה (נציגי הקיבוץ)
3. אבחון כלכלי

המועמדים שעברו את המיונים מובאים לאישור מנהלת ואישור אסיפה.

לאחר אישור אסיפה עקרוני מתבצע שלב בחירת המגרש, תשלום לקיבוץ וחתימה על חוזרים. אישור סופי וקבלה לחברות - ע"י הצבעת חברים בקלפי.

**כיסופים- מבנה ארגוני:**

* אסיפה- החלטות סופיות מתקבלות על ידי הצבעה דמוקרטית באסיפת חברים.
* מנהלת- נבחרי ציבור יחד עם בעלי תפקידים אשר אחראים על התנהלות כללית והבאת נושאים לאסיפה.
* יו"ר הקיבוץ- מנהל כללי
* מנהל קהילה- אחראי על הפן החברתי קהילתי
* מנהל משק- אחראי על הפן העסקי, חקלאות ופיתוח

**אפשרויות פרנסה ותעסוקה**-

במסגרת הקיבוץ המתחדש כל חבר אחראי למצוא תעסוקה ופרנסה לביתו. רוב החברים עובדים מחוץ לקיבוץ, כל אחד בהתאם למקצועו וכישוריו. חלקם מועסקים ע"י הקיבוץ (בתפקידי חינוך, הנה"ח, חקלאות וכו'). שירותי הרכבת והכבישים החדשים מאפשרים נגישות נוחה למגוון רחב של אפשרויות תעסוקה באזור.

**תרבות**-

הקיבוץ מקפיד לחגוג יחדיו את חגי ומועדי ישראל ולשמר מסורת תרבותית קיבוצית. החברים יוזמים מענים שונים לאוכלוסיות הגיל המגוונות וכך נוצרת קשת פעילויות רחבה, למשל- פאב, ערבי רחצה לילית, ארוחות משותפות ועוד.

**שירותים**-

* **חדר אוכל- כלבו**: ארוחות צהריים במחיר מסובסד לחברים בכל יום (מלבד שבת).
* **כלבו מרכולית**- פתוח מידי יום (מלבד שבת) ומספק מוצרי מזון ומגוון מוצרים נוספים.
* **בריכת שחייה**: פתוחה בעונת הקיץ עבור חברי הקיבוץ ואורחיהם. כניסה חופשית ובעונת הרחצה מתקיימים משחקי ספורט ספונטאניים, ערבי תרבות ומקום מפגש חברתי וקריר.
* **מועדון חברים**: נמצא במרכז הקיבוץ ומשמש לפעילויות מגוונות כגון אסיפות, חוגים, מפגשים חברתיים וכן לשימוש פרטי של החברים בתיאום מראש.
* **מרפאה**: במסגרת שירותי בריאות כללית, מספקת שירותי אחות ורופא בחלק מימי השבוע, טיפת חלב וטיפול תרופתי. את שאר השירותים הרפואיים ניתן לקבל במרפאה האזורית במושב צוחר, כרבע שעה נסיעה מהקיבוץ
* **פאב מקומי**: עבור חברי הקיבוץ ואורחיהם. פתוח מידי שישי בערב ומהווה מקום מפגש חברתי על כוס בירה קרה.
* **שירותים נוספים**- מתקני ספורט, ספרית, קוסמטיקאית, אחזקה (חשמלאי, חצרן, נוי, מחשבים ותקשורת, מיכון), נהג בית (הסעות קבועות בתשלום מסובסד) ועוד.

**בטחון-**

ליישוב אחראי ביטחון (רבש"ץ), כיתת כוננות המורכבת מחברים ותושבים וצוות צ"חי (צוות חירום יישובי). אנו גאים ברשת תמיכה חברתית במצבי חירום. ההודעות השונות נמסרות בזמן אמת באמצעות מסרונים (SMS).

**חינוך**-

מערכת החינוך בכיסופים נהנית מאווירה כפרית של מרחבי הנגב- מקום שקט המאפשר לילדינו לטייל, ליהנות וללמוד מהטבע והסביבה. את הילדים בכל הגילאים מלווים מחנכים, צוותי חינוך קבועים ומנוסים, מתוך גישה חמה ואוהבת. צוותי החינוך זוכים לליווי מקצועי בתחומים שונים (ייעוץ פדגוגי, ייעוץ התפתחותי וליווי פסיכולוגי).

גיל רך- גן תות כלנית ורימון לגילאי 0-6 מספקים חינוך איכותי ואינטימי לפי מיטב המסורת הקיבוצית. הגנים הפרטיים שומרים על מספר ילדים נמוך, יחס אישי וחינוך איכותי.

יסודי- הילדים מתחנכים בביה"ס הקיבוצי "ניצני אשכול" הסמוך למועצה (רבע שעה נסיעה). לאחר יום הלימודים שותפים הילדים בחינוך הבלתי פורמאלי בקיבוץ רעים השכן.

תיכון (ז'-י"ב) לומדים בבי"הס "נופי הבשור" המשותף לקיבוצי ומושבי המועצה. אחרי שעות הלימודים ישנו "מרכזון" בו מרחב לנערים, פעילות שבועית עם מדריך ועוד. חלקם שותפים בתנועות נוער ופעילויות שונות של המועצה.

לכל המסגרות הסעות מסודרות. בנוסף לחינוך הפורמאלי, ישנן בקיבוץ פעילויות נוספות כגון ספריית ילדים, פעילויות אחה"צ (חוג שחייה, יוגה, שעת סיפור) חדר ג'ימבורי ועוד.

עלויות (נכון ל 2015)

גילאים 0-3 (גן תות וכלנית): 2200 ש"ח בחודש (יש החזר תמת)

גילאים 3-6 (גן רימון): 1200 ש"ח בחודש

ביה"ס ניצני אשכול (יסודי)- 3300 ש"ח שנתי

ביה"ס נופי הבשור (חט'ב+ תיכון)- בין 1700 ל 900 בהתאם לגיל התלמיד לשנה.

חינוך בלתי פורמאלי: יסודי 1300 ש"ח חודשי (בקיבוץ רעים, כולל ארוחת צהריים ופעילות בחופשים), תיכון בקיבוץ- 400 ש"ח חודשי.

**מגורים בקיבוץ**

* + השכרה  
    למעוניינים לעבור לקיבוץ בשלב בניית הבית מציעים בתי קיבוץ ישנים, 100 מ"ר, בשכירות של 2100-2500 ₪ עם ממ"ד.
  + רכישה
    - מגרשים -ישנם עוד 10 מגרשים לבנייה הפזורים בשטחי הקיבוץ. בנוסף, 25 מגרשים בשלבי אישור התב"ע. שטח כל המגרשים כחצי דונם.
    - עלות רכישה (נכון ל-2015, ייתכנו שינויים):
      * 130,000 ₪ לכניסה לקיבוץ (כולל תשתיות, תקורות ושותפות בהון האגודה)
      * לפי החלטת ממשלה עלו הקרקע אפס
      * בניית בית באופן עצמאי- בהתאם לתקציב המשפחה ולפי הנוהל בקיבוץ.
    - בתי אגודה- קיימת אפשרות להשכרת בית למשך כשלוש שנים, כאשר בתום תקופת השכירות במידה ומחליט השוכר לקנות את הבית, מתקזז סכום השכירות הנצבר מערך הנכס.

עלות המחייה בקיבוץ:

* + מס אחיד חודשי לכל משפחה- 900 שח (450 ש"ח לכל חבר)
  + ארנונה- מול המועצה
  + נכון ל- 2015 קיימת הקלה במס הכנסה (25%)
  + חשמל, מים- לפי מידת השימוש
  + ביטוח קיבוצי, אינטרנט, טלפון- כ 200 שח בחודש.

**חזון: להוסיף**

* **זיקה למקום-** מטרתנו העיקרית היא שכל חברי כיסופים יראו במקום בית, בו הם מוכנים להשקיע, לתרום, ליזום, בית אליו הם חשים כמיהה וגאווה. זאת באמצעות פתיחות, שיח בקבלת החלטות, קבלת האחר, ערוץ דיאלוג פתוח וחברי.
* **ערבות הדדית**- לאחר ההפרטה והמעבר לקיבוץ "מתחדש", ברור היה לנו שהערבות ההדדית בכיסופים תשמר. אחריות החבר לביתו ולסביבתו מתבטאת בשותפות בעיתות שמחה ומשבר, משענת אנושית ותמיכה במובן השלם של המילה. במובן הכלכלי תקום קרן לעזרה הדדית שתשמש לתקופות משבר.
* **תרבות וחיי קהילה**- בכיסופים אנו מקפידים לחגוג יחד את חגי ישראל באופן יהודי חילוני, תוך הדגשת הקשר לאדמה ולאנשיה. כל אחד תורם לחיי הקהילה כפי יכולתו ויחד אנו יוצרים את הטוב ביותר עבורנו.
* **יוזמה**- לכיסופים שטחים המיועדים לפעילות עסקית וכלכלית. במידת הצורך הקיבוץ יאפשר לחבריו להשיג את האישורים המתאימים וישתדל לספק את הקרקע הנוחה ביותר לפתיחת עסקים פרטיים.
* **אינטימיות**- כיסופים הוא ישוב קטן ונעים. מטרתנו היא לצמוח במקביל לשימור תחושת הבית והאינטימיות. המפגשים הבין-אישיים, תחושת הנוחות עם השכנים והחמימות הם בין המאפיינים הבולטים שלנו וכך גם נשאר.
* **פלורליזם**- כיסופים הוא קיבוץ שרוב חבריו חילונים, אך מושתת על פלורליזם וחופשיותה של כל משפחה לקיים אורח חיים בהתאם לאמונותיה. בהתאם לחזון החברים, אורח חיים זה ישמר ונמשיך להתייחס בסבלנות וסובלנות לכל מצטרף שמתחבר לעולם הערכים הזה.